▷ Съдържанието на уеб сайта
Авторски статии / Съдържанието на уеб сайта
Когато писах тази статия, през далечната 2000 година, тя започваше така:
През 2020 обаче това твърдение вече отдавна не е вярно! Вече не разполагате с цели 10 секунди. Днес типичният Интернет потребител, забол поглед в телефона си и бързащ за делова среща, за 10 секунди вече е "разгледал" три сайта!
Всъщност разполагате с не повече от две-три секунди, за да привлечете вниманието на потребителя. Ако не направите това, той вече Ви е отминал!
Ключова роля в това привличане играе съдържанието на Вашия уеб сайт, или с други думи - текстовете, включени в него.
Защо текстовете в един сайт са важни?
Неизброими са собствениците на сайтове, които са идвали при нас за помощ защото сайтът, за който са платили хиляди левове, всъщност не изпълнява ролята си. Той регистрира посещения, но от него фирмата не получава нито поръчки, нито дори запитвания.
Обикновено и бегъл поглед e достатъчен за да даде отговор на "загадката": в сайта липсва дори минимумът информация, която посетителят очаква да намери там.
За съжаление, обичайни са случаите в които, когато запитаме наши клиенти с каква изходна информация за своя сайт разполагат, те ни отговарят с "Имаме много снимки" ... Повярвайте ни, снимките, колкото и красиви да са те, далеч не са достатъчни!
Мислете за сайта си като за списание, което искате да издадете.
Колкото и красиво и лъскаво да е Вашето списание, то не би имало успех ако в страниците си не съдържа интересна и полезна информация.
Тук ще Ви предложим четири прости, но доказани в практиката съвета, които ще Ви помогнат при подготовката на информацията за Вашия уеб сайт. Ако ги следвате, шансовете Вашият уеб сайт да стане успешен ще се увеличат многократно.
1. Преди всичко, решавайте проблеми
Вероятно ще Ви прозвучи грубо или цинично, но никой не се интересува от Вас и Вашата фирма! Всеки влиза във Вашия сайт с някакъв свой проблем, който иска да реши.
Не занимавайте хората със себе си, а се постарайте да решите проблема, който ги е довел във Вашия сайт. Това е единственият начин да успеете в Интернет.
2. Предложете смислена информация, която Ви отличава от другите
Когато пишете един текст, винаги си задавайте въпроса "какво казвам с този текст и има ли смисъл да го казвам"?
Един типичен пример за излишен и безсмислен текст: "В нашата фирма работят компетентни и опитни специалисти."
Питате защо е излишен? А смятате ли, че някой би написал в сайта си "в нашата фирма работят неопитни и некомпетентни некадърници"?
Подобни текстове не само не Ви помагат, но всъщност отблъскват Вашите посетители, просто защото им губят времето, а никой не обича това.
Друга подобна безсмислица е и срещаният в много сайтове текст - "Ние предлагаме висококачествени продукти на разумни цени..."
Сякаш всички останали твърдят, че предлагат скъпи боклуци!
Изхвърлете подобни излишни приказки от сайта си! Те правят Вашия сайт безсмислен и досаден!
3. Предложете цялата информация
4. Предложете допълнителна полезна информация
Google.com, отдавна направил собствениците си милиардери, всъщност предлага БЕЗПЛАТНА УСЛУГА!
Предложете на Вашите посетители нещо полезно, което те да научат от Вашия сайт, дори и да не станат ваши клиенти. Успешните сайтове в Интернет са неизменно тези, които предлагат полезна информация на посетителите си. Включете в сайта си достъпни и полезни материали за Вашите продукти или услуги.
С това ще постигнете поне три положителни ефекта:
Нека повторим отново: най-успешният сайт за всички времена, Google.com, отдавна направил собствениците си милиардери, в същност предлага ... безплатна услуга!
CMS Google оптимизация Цени за поддръжка Аутсорсинг Уеб сайт навигация Редизайн на сайт Адаптивен дизайн Изработка на сайт Съдържание на сайта Хостинг Поддръжка на сайт Цени за оптимизация Домейн Уеб Дизайн Динамичен сайт Дигитален маркетинг Какво е Интернет Уеб дизайн цени